Traditional & Folk Songs with lyrics & midi music www.traditionalmusic.co.uk 
Tullochgorum (2) 
Tullochgorum (2) 
Come gie's a song, Montgomery cried and lay your disputes a' aside What nonsense is't for folks to chide for what was done before 'em Let Whig and Tory a' agree, Whig and Tory, Whig and Tory Whig and Tory a' agree to drop their Whigmigmorum Let Whig and Tory a' agree to spend this night in mirth and glee And cheerfu' sing alang wi' me the Reel o' Tullochgorum 
O Tullochgorum's my delight, it gars us a ' in ane unite And ony sumph that keeps up spite, in conscience, I abhor him Blythe and merry we'll be a', blythe and merry, blythe and merry Blythe and merry we'll be a', and make a cheerfu' quorum Blythe and merry we'll be a', as lang as we hae a breath to draw And dance till we be like to fa', the Reel of Tullochgorum 
Let warldly worms their minds oppress, we' fears o' want and double cess And sullen sots themselves distress wi' keeping up decorum Shall we sae sour and sulky sit? Sour and sulky, sour and sulky Sour and sulky shall we sit, like auld Philosophorum? Shall we sae sour and sulky sit, with neither sense, nor mirth, nor wit Nor ever rise to shake a fit to the Reel o' Tullochgorum? 
May choicest blessings ay attend each honest open-hearted friend And calm and quiet be his end, and a' that's gude watch o'er him May peace and plenty be his lot, peace and plenty, peace and plenty Peace abd plenty be his lot and dainties a great store o' them May peace and plenty be his lot, unstain'd by any vicious spot And may he never want a groat, that's fond o' Tullochgorum 
But for the discontented fool, who loves to be oppression's tool May envy gnaw his rotten soul and discontent devour him! May dool and sorrow be his chance, dool and sorrow, dool and sorrow Dool and sorrow be his chance, and honest souls abhor him May dool and sorrow be his chance and a' the ills that come frae France Whae'er he be that winna dance the Reel o' Tullochgorum 
CB oct96